[{"text_idx": "#000004", "text": "Tuir entendimentu KFP nian katak banku Kome\u0301rsial hat iha Timor-Leste nia kliente barak liu maka Funsiona\u0301rius Pu\u0301blikus, ho total rihun tolu nulu resin hitu, atus rua resin, maske ho sira nia vensimentu ne\u2019ebe\u0301 ki\u2019ik."}, {"text_idx": "#000005", "text": "Ho sistema ne\u2019ebe KFP prepara, bele fasilita diak liu tan atendimentu ba Funsiona\u0301riu sira iha parte dokumentus funsiona\u0301riu sira nian, parte banku bele asesu dokumentus sira diretamente iha SIGAP foun, liu husi Funsiona\u0301riu sira nia Uzuariu no Password."}, {"text_idx": "#000006", "text": "Iha parte seluk, Prezidente Konsellu Administrativu BNCTL Anto\u0301nio Vitor aprezenta nia preokupasaun balun konaba kliente ne\u2019ebe kreditu iha Banku ida sidauk rekopera hotu, maibe ba Kreditu tan iha Banku seluk, nune\u2019e mos husu konaba uzua\u0301riu ho Password funsiona\u0301riu sira nian, Prezidente KFP Faustino Cardoso Gomes responde katak Komisaun nia sistema SIGAP foun so\u0301 bele asesu husi Funsiona\u0301riu ne\u2019e rasik, tanba liu husi sira nia uzua\u0301riu ho pasasword."}]